Държавен вестник, бр. 51, 2015 г., стр. 13

БРОЙ  51	
Д Ъ Р Ж А В Е Н  В Е С Т Н И К 	
СТР.  13  
(2) Общият размер на субсидиите по ал. 1 
се определя въз основа на сумарния пробег 
по участъците от маршрутите на територията 
на общината.
Чл. 52. Въз основа на предоставена от кме­
товете на общините информация министърът 
на транспорта, информационните технологии 
и съобщенията утвърждава списък на под­
лежащите на субсидиране междуселищни 
автобусни линии, свързващи малки населени 
места в планински и/или гранични райони, 
съгласуван с министъра на регионалното 
развитие.
Чл. 53. Определените за всяка община суб­
сидии за междуселищни пътнически превози 
в слабонаселени планински и други райони 
са предназначени за всички автобусни ли­
нии, включени в списъка по чл. 52 за същата 
община. 
Чл. 54. На субсидиране подлежат вътреш­
ноградските пътнически превози по утвърдена 
транспортна схема, където има организирани 
такива, без превозите по междуселищните 
линии, в чертите на града.
Г л а в а  в т о р а
ОПРЕДЕЛЯНЕ НА РАЗМЕРА 
НА СУБСИДИИТЕ
Чл. 55. (1) Субсидии за пътнически пре­
вози се предоставят на превозвачите чрез 
бюджетите на общините до размер, който не 
превишава сумата, съответстваща на нетния 
финансов ефект от изпълнението на задъл­
жението за обществени услуги.
(2) Нетният финансов ефект се определя 
като резултат от разходите, извършени във 
връзка със задължението за извършване на 
обществена услуга, наложено от компетентен 
орган и съдържащо се в обществена поръчка 
за услуги и/или в общо правило, намалени с 
всякакви положителни финансови резултати, 
реализирани в рамките на мрежата, експло­
атирана съгласно въпросното задължение за 
извършване на обществена услуга, намалени 
с тарифните приходи или всякакви други 
постъпления, реализирани при изпълнение 
на въпросното задължение за извършване 
на обществена услуга, увеличени с разумна 
печалба.
(3) При осъществяване на други дейности 
извън дейността по предоставяне на компен­
сирани превозни услуги при определянето на 
нетния финансов ефект по ал. 1 в разходите 
се включва и съответната част от непреките 
разходи, определена, като общият размер на 
непреките разходи се умножи по съотношени­
ето между приходите, реализирани съгласно 
въпросните задължения за извършване на 
обществени услуги, и всички приходи на пре­
возвача, представени в Отчета за приходите и 
разходите или в Отчета за всеобхватния доход. 
В непреките разходи не се включват разходи­
те, свързани с допълнителни възнаграждения 
на административно-управленския персонал, 
финансовите разходи и разходите от липси 
на материални запаси, дарения, преоценки и 
обезценки на активи и провизии.
(4) Ежемесечно превозвачите предоставят 
на кметовете на общините данни, необходими 
за изготвяне на справката по чл. 12, ал. 1. На 
база на предоставените данни се определя 
нетният
 финансов ефект с отчитане на предоста­
вените средства за компенсиране по реда на 
част трета от тази наредба.
(5) Данните се предоставят най-късно до 
7-о число на месеца, следващ отчетния пе­
риод, и съдържат обобщена информация за 
периода от началото на годината до края на 
изминалия месец с натрупване.
(6) Разумната печалба по ал. 2 се определя 
в размер до 5 на сто от общия размер на пре­
ките и съответната част от непреките разходи 
за дейността по предоставяне на субсидирани 
пътнически превозни услуги, когато такава 
е предвидена в договорите с превозвачите.
(7) Разходите за санкции и неустойки на 
превозвачите не се включват при определянето 
на нетния финансов ефект по ал. 1.
Г л а в а  т р е т а
УСЛОВИЯ И РЕД ЗА ПРЕДОСТАВЯНЕ 
НА СУБСИДИИТЕ
Чл. 56. (1) Субсидии се предоставят само 
на превозвачи, с които съответната община 
има сключени договори, отговарящи на изис­
кванията на Регламент № 1370/2007. 
(2) С договорите се регламентират задъл­
жително следните условия: 
1. параметрите, въз основа на които се 
изчислява субсидията;
2. естеството, обемът и обхватът на каквито 
и да било предоставени изключителни права, 
както и срокът на действие на договора;
3. механизмите за определяне на разходите, 
които са пряко свързани с предоставянето 
на услугите, като разходи за персонал, енер­
гия, инфраструктурни такси, поддръжка и 
ремонт на превозни средства за обществения 
транспорт, подвижен състав и инсталации, 
необходими за извършване на услугите за 
пътнически превоз, както и на частта от не­
преките разходи, свързани с предоставянето 
на услугите;
4. механизмите за разпределяне на при­
ходите от продажба на превозни документи, 
които или могат да останат в оператора на 
обществени услуги, или да бъдат изплатени на 
компетентния орган, или да бъдат поделени 
между тях;